CELEX: 22020D0345
Language: ro
Date: 2019-12-13 00:00:00
Title: Decizia nr. 327/2019 a Comitetului mixt al SEE din 13 decembrie 2019 de modificare a anexei XXI (Statistică) la Acordul privind SEE [2020/345]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/85
               
            
         DECIZIA NR. 327/2019 A COMITETULUI MIXT AL SEE
         din 13 decembrie 2019
         de modificare a anexei XXI (Statistică) la Acordul privind SEE [2020/345]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2018/1091 al Parlamentului European și al Consiliului din 18 iulie 2018 privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011 (1) trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2018/1091 abrogă Regulamentul (CE) nr. 1166/2008 al Parlamentului European și al Consiliului (2), care este încorporat în Acordul privind SEE și care trebuie eliminat, așadar, din Acordul privind SEE.
                  
               
                     (3)
                  
                  
                     Prin urmare, anexa XXI la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Textul de la punctul 23 [Regulamentul (CE) nr. 1166/2008 al Parlamentului European și al Consiliului] din anexa XXI la Acordul privind SEE se înlocuiește cu următorul text:
            
               „32018 R 1091: Regulamentul (UE) 2018/1091 al Parlamentului European și al Consiliului din 18 iulie 2018 privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011 (JO L 200, 7.8.2018, p. 1).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           Statele AELS nu sunt obligate să respecte defalcarea regională a datelor cerute în temeiul acestui regulament.
                        
                     
                           (b)
                        
                        
                           Statele AELS nu sunt obligate să colecteze și să furnizeze date cu privire la punerea în aplicare a măsurilor asociate modulului «Dezvoltare rurală» prevăzut la articolul 7 litera (b), modulului «Livezi» prevăzut la articolul 7 litera (g) și modulului «Plantații viticole» prevăzut la articolul 7 litera (h) și astfel cum sunt prevăzute în anexa IV la regulament, inclusiv datele ad-hoc care completează cele trei module menționate la articolul 9.
                        
                     
                           (c)
                        
                        
                           Prezentul regulament nu se aplică Principatului Liechtenstein.”
                        
                     
         
         
            Articolul 2
            Textele Regulamentului (UE) 2018/1091 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 200, 7.8.2018, p. 1.
         
            (2)  JO L 321, 1.12.2008, p. 14.
         
            (*1)  Nu au fost semnalate obligații constituționale.